Fra venstre til høyre: György Ligeti, Lukas Ligeti, fru Vera Ligeti, Conlon Nancarrow og Michael Daugherty ved ISCM Weltmusikstage i Graz, Østerrike i 1982.
**György Sándor Ligeti** (født 28. mai 1923 i Târnaveni (ungarsk: *Dicsőszentmárton*, tysk: *Sankt Martin*) i Transilvania i Romania, død 12. juni 2006 i Wien) var en ungarsk-jødisk komponist. Han var regnet som en av de største komponistene i det 20. århundre. Trolig er hans musikk likevel mest kjent fra Stanley Kubricks film *2001: En romodysse*, *Ondskapens hotell* og *Eyes Wide Shut*.

Biografi
--------

Da Ligeti ble født i 1923 i Târnaveni, hadde denne byen i Romania for det meste ungarsk befolkning, med en stor jødisk koloni. Sin musikalske utdannelse fikk han på konservatoriet i Cluj-Napoca, men i 1943 måtte han avbryte studiene fordi han var jøde. Han ble internert i en arbeidsleir. Familien ble sendt til Auschwitz, hvor alle unntatt hans mor omkom. Etter krigen fortsatte han studiene i Budapest og tok eksamen ved Franz Liszt-akademiet i 1949. Samme år giftet han seg med Birgitte Löw, men ekteskapet ble oppløst i 1952. Ligeti giftet seg for andre gang i 1952 med psykoanalytikeren Vera Spitz. Etter to år ble det en ny skilsmisse, men i 1957 giftet de seg igjen. Sammen med Vera fikk han sønnen Lukas Ligeti.

Det første året etter studiene brukte han til å arbeide med rumensk folkemusikk. Deretter fikk han jobb som lærer ved Franz Liszt-akademiet i Budapest, hvor han underviste i harmonilære, kontrapunkt og musikkanalyse frem til desember 1956. På dette tidspunktet, to måneder etter russernes invasjon i Budapest, flyktet han til Wien av kunstneriske og politiske grunner. Selv om han i lange perioder var borte fra byen, så han fra da av på Wien som sin hjemby, og han ble østerriksk statsborger. 

I Wien fikk Ligeti kontakt med samtidsmusikken i Vesten. Skjønt Karlheinz Stockhausens elektroniske musikkstudio i Köln ble en plattform, og Ligeti produserte noen stykker der (f. eks. *Artikulation* [1958, realisation med synkronisert grafisk partitur), ble musikken hans likevel ikke elektronisk, men instrumental og vokal. Darmstadt, Paris, Stockholm og San Francisco er byer som han ble knyttet til gjennom kortere opphold som komponist og lærer. Fra 1973 til 1989 var han lærer ved Hamburg Hochschule für Musik und Theater. I denne tiden studerte den norske pianisten og komponisten Wolfgang Plagge med ham. Også den norske komponisten John Persen har studert under Ligeti.

De siste årene av sitt liv hadde han problemer med hjertet. Likevel fortsatte han å komponere helt til det siste.

Musikk
------

### Årene i Ungarn

Mange av hans tidligste verk ble komponert for kor, og var oppsettinger av folkesanger. Hans største verk fra denne periode var artiumsstykket for musikkakademiet i Budapest, *Kantate for ungdomsfest*, for fire sangere, kor, og orkester. En av hans tidligste komposisjoner som fremdeles er i repertoaret hans er *Sonate for Cello Alene*, et verk i to kontrasterende satser skrevet henholdsvis i 1948 og 1953. Det var opprinnelig bannlyst av den sovjetisk-styrte komponistforeningen, og måtte vente et kvart århundre for første fremførelse.

Ligetis tidligste verk er ofte en videreførelse av Béla Bartóks musikalske stil. Til og med hans klaversyssel, *Musica ricercata* (1953). Det er likevel skrevet etter Ligetis utsagn med cartesiansk komposisjonsmetode hvor han «betraktet all musikken jeg kjente og elsket som å være … irrelevant», og har blitt beskrevet av en biograf som å bo i en verden meget nær til Bartóks klaversett *Mikrokosmos*. Ligetis sett utgjøres av i alt elleve stykker. Verket er grunnlagt på en enkel innskrenkelse: det første stykket bruker kun én note, A, hørt i flere oktaver, og bare ved stykkets slutt høres en annen note, D. Det annet stykke bruker da tre noter (Ess, Fiss, og G), det tredje fire, og så videre, slik at i det siste brukes alle tolv noter av den kromatiske skala. En kort tid etter dets komposisjon arrangerte Ligeti seks av satsene av *Musica ricercata* for blåserkvintett under titelen *Seks bagateller for blåserkvintett.* Bagatellene ble først fremført i 1956, men ikke i sin helhet: Siste sats ble sensurert av sovjetiske myndigheter for å ha vært «for farlig.»

På grunn av sovjetisk sensur, ble hans mest dristige verk fra denne perioden, som inkluderer *Musica ricercata* og hans første strykekvartett *Métamorphoses nocturnes* (1953–1954), skrevet for 'den nederste skuffen.' Komponert i én sats oppdelt i sytten kontrasterende, motivlinkede seksjoner, er denne første strykekvartetten Ligetis første verk som viser en unik, personlig komposisjonsstil. Den ble ikke fremført før i 1958, etter at han hadde rømt fra Ungarn til Wien.

### Fra 1956 til *Le Grand Macabre*

Da han ankom Köln, begynte han å lage elektronisk musikk med Karlheinz Stockhausen og Gottfried Michael König ved det vesttyske radios elektroniske studio. Han fullførte bare to verk i dette mediet, stykkene *Glissandi* (1957) og *Artikulation* (1958) — før han vendte seg igjen til instrumental musikk. Et tredje verk var planlagt, først med tittel *Atmosphères*, men senere kjent som *Pièce électronique Nr. 3*. Men den tidens tekniske begrensninger hindret ham fra å virkeliggjøre det helt. Det ble fullført i 1996 av de hollandske komponistene Kees Tazelaar og Johan van Kreij av Sonologiinstituttet.

Musikken hans synes å ha blitt påvirket i tidens løp av hans elektroniske eksperimenter, og mange av klangene han laget ligner elektroniske teksturer. *Ramifications* er et stykke for to strykergrupper, hvor én er stemt en kvarttone annerledes, noe som Krzysztof Penderecki også eksperimenterte med i sitt stykke *Emanations.* *Apparitions* (1958–59) var det første verk som brakte ham kritisk oppmerksomhet, men det var hans neste, *Atmosphères*, som er mer kjent nå. Teksturen brukt i *Apparitions'* annen sats og *Atmosphères* ville Ligeti senere betegne som «mikropolyfoni».

*Atmosphères* (1961) er skrevet for stort orkester, men er ikke det samme elektroniske verket som har et beslektet navn som han skrev tidligere, skjønt at noen av dets estetiske hensikter ligner. Utav de fire musikalske elementene — melodi, harmoni, rytme og klang — forlater stykket de første tre nesten helt, og satser seg på lydens tekstur, en teknikk som heter «lydmasse». Det åpner med en av de største klase-akkordene som noen gang skrevet – hver note i den kromatiske skala over fem oktavers rekkevidde spilles samtidig. Det er femtiseks strykere som sammen danner denne første akkorden, og ingen spiller samme note. Stykket synes å vokse ut av denne opprinnelige voldsomme, men ytterst tålelige akkorden, med teksturene i stadig bevegelse.

*Requiem* (sjelemessen) er et verk for sopran og mezzo-sopran-solister, tyvedelt kor (fire hver av sopran, mezzo-sopran, alt, tenor, og bass), og orkester. Det varer omtrent en halv time, og er det lengste stykke han hadde komponert til da. Ligeti setter bare omtrent halvparten av rekviems tradisjonelle tekst: *Introitus, Kyrie,* og *Dies irae*— og skiller den siste sekvensen i to deler: *De die iudicii* *sequentia* (dommedagsekvensen) og *Lacrimosa*(sørging).Stykket tar til med den samme mikropolyfoniske stilen som *Atmosphères. Kyrie* er en diger, tyvedelt kvasi-fuge for kor hvor kontrapunkt omtenkes i innholdet utgjort av melismatiske masser som sammeninntrenger hverandre og veksler med innviklede hoppende parter. *De die iudicii sequentia* er en montasje av kontraster: **fff** høy mot **ppp** tålig, lydmasser mot solostemmer, osv. I *Lacrimosa* er koret stumt, og kun et redusert orkester akkompagnerer solostemmenes klagende sang.

*Lux Aeterna* er et 16-stemt *a cappella*-stykke hvis tekst også hører til det latinske rekviem. Det er mønstret strengt etter Johannes Ockeghems mesterlige mensurasjonskanoner, og tilvirker meget lignende effekt, men med sekundal, heller enn tersial harmonikk, i en paradoksalig tykk-men-gjennomsiktig 16-stemt tekstur.

*Aventures* og *Nouvelles Aventures* er «mimodramaer» for tre sangere og syv instrumentalister hvor teksten utgjøres kun av fonetiske lyder, og skildrer forskjellige abstrakte emosjoner og interpersonal interagering. «Noe skjer, men jeg vet ikke hva det er, og du vet ikke hva det er,» sa Ligeti. Emosjonelle utbrudd fra fullstendig hysteri klamres sammen med og overlegges med banal samtale i disse stiliserte stykkers presentasjon. Sammen med instrumentenes akkompagnement, er inntrykket porøsitet heller enn densitet. Det er også en koralparodi, med lydeffekter som revet papir og klinkekuler i skål, som gir et latterlig absurd inntrykk av stykkene, og kan gjenspeile påvirkninger fra verkene av Mauricio Kagel og Dieter Schnebel, samt Stockhausens kantate, *Momente*.

Fra 1970-årene vendte Ligeti seg fra total kromatisisme og begynte å satse på rytme. Stykker som *Continuum* (1968, for harpsikord) og *Clocks and Clouds* (1972–73) ble skrevet før han hørte Steve Reichs og Terry Rileys musikk i 1972. Men hans *Three Pieces for Two Pianos*, med tittel «Self-portrait with Reich and Riley (and Chopin in the background)», bekrefter denne hevdelse og influens.[*klargjør*] I denne tiden ble han også interessert i den polyfoniske pipemusikken av Banda-Linka-stammen fra Den sentralafrikanske republikk, som han hørte i en av hans studenters opptak.

I 1977 fullførte Ligeti sin eneste opera, *Le Grand Macabre*, tretten år etter at den ble bestilt. Operaen er løst basert på Michel de Ghelderodes skuespill *La Balade du grand macabre* fra 1934, og er et absurd teaterverk — Ligeti kalte det en «anti-anti-opera» — hvor døden i egen person (Nekrotzar) ankommer til den fiktive byen Breughelland og gir beskjed om at verden skal gå under ved midnatt. Musikalsk anvender Ligeti teknikker i *Le Grand Macabre* som man ikke finner i hans tidligere verk, samt sitater og pseudo-sitater fra andre verk, og bruk av samklingende terser og sekster. Etter *Le Grand Macabre* ville Ligeti avstå fra slik pastisj,, men ville i større grad anvende samklingende harmonier (til og med treklanger i dur og moll) i sine verk, men ikke i en diatonisk kontekst.

### Etter *Le Grand Macabre*

Etter *Le Grand Macabre* strevde Ligeti lenge med å finne en ny stil. Med unntak av to korte stykker for harpsikord, fullførte han ikke noe fremragende verk før *Trio for fiolin, horn og piano* i 1982, over fire år etter operaen. I sin musikk fra 1980- og 1990-årene vektla Ligeti fortsatt avanserte mekaniske rytmer, ofte i et mindre tykt kromatisk idiom, til en viss grad med vekt på forskutte dur- og moll treklanger, og strukturer med polytonalitet (flere samlåtende tonearter). På denne tiden begynte han også å eksperimentere med andre stemmingsystemer ved bruk av naturlige overtoner for horn (som i horntrioen, dobbelkonserten for fløyte og obo, og *Piano Concerto*) og scordatura for strykere (som i *Violin Concerto*). De fleste av hans verk i denne perioden er også flersatsige, heller enn bestående av én utstrakt sats som *Atmosphères* og *San Francisco Polyphony*.

Fra 1985 til 2001 ferdigstilte Ligeti tre bøker med pianostudier (Bok I, 1985; Bok II, 1988–94; Bok III, 1995–2001). Disse består av i alt atten stykker og trekker på et bredt spekter av kilder, inkludert gamelan, afrikanske polyrytmer, Béla Bartók, Conlon Nancarrow, Thelonious Monk og Bill Evans. Bok I ble opplagt skrevet som forberedelse til pianokonserten, som har noen lignende motiviske og melodiske trekk.

1988 fullførte Ligeti sin pianokonsert *Piano Concerto*, et verk han beskrev som sitt «estetiske kredo». De første skissene for konserten kom i 1980, men det var ikke før i 1986 at han kom i gang for alvor og arbeidet gikk raskere. Konserten utforsker mange ideer utarbeidet i studiene, men i en orkesterkontekst.

1993 fullførte han fiolinkonserten *Violin Concerto*, etter fire års arbeid. I likhet med pianokonserten bruker fiolinkonserten det brede tekniske spektret han hadde utviklet til da, samt de nye ideene han var beskjeftiget med på den tiden. Blant andre teknikker benytter han «mikrotonalitet, raskt skiftende tekstur, komiske forvekslinger ... ungarsk folkemusikk, bulgarske danserytmer, sitater fra middelalder- og renessansemusikk, og solofiolinmusikk som strekker seg fra langsom og velklingende til kantet og brennende.»

Andre anselige verk fra denne perioden er *Viola Sonata* (1994) og *Nonsense Madrigals* (1993), seks a cappella-stykker som tonesetter engelske tekster av William Brighty Rands, Lewis Carroll og Heinrich Hoffman. Den tredje madrigalen er basert på alfabetet.

Ligetis siste verk var *Hamburg Concerto* for horn og kammerorkester (1998–99, revidert 2003, dedisert til Marie Luise Neunecker), sangsyklusen *Síppal, dobbal, nádihegedüvel* («Med fløyter, trommer, feler», 2000), og den åttende pianostudien, «Canon» (2001). Etter *Le Grand Macabre* planla Ligeti å skrive en annen opera: Først skulle den være basert på Shakespeares *Stormen*, og senere på Lewis Carrolls *Alice i Eventyrland*, men ingen av de to ideene ble realisert.

György Ligeti er stedt til hvile i en æresgrav på Wiener Zentralfriedhof.

Priser og utmerkelser (utvalg)
------------------------------

* 2004 – Polar Music Prize, Polarprisen, som blir delt ut av Kungl. Musikaliska Akademien og er blitt som en nobelpris i musikk
* 2003 – Theodor W. Adornos pris, som blir delt ut av Frankfurt am Main by
* 2001 – Kyotos pris for kunst og vitenskap
* 2000 – Jean Sibeliusprisen i Helsingfors
* 1996 – Wolfprisen
* 1993 – Ernst von Siemens' musikkpris
* 1991 – Balzanprisen
* 1990 – Léonie Sonnings musikkpris
* 1975 – Pour le Mérite für Wissenschaften und Künste

Verker
------

Han har skrevet en rekke verker.

Tre tidlige verker er for orgel: 

* *Ricercare – Omaggio a Girolamo Frescobaldi* (1951)
* *Volumina* (1961/62)
* To studier for orgel
	+ *Harmonies* (1967)
	+ *Coulée* (1969)

Referanser
----------

1. 1 2   Gemeinsame Normdatei, besøkt 26. april 2014[Hentet fra Wikidata]
2. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
3. 1 2   MEHI – Media Art Database[Hentet fra Wikidata]
4. 1 2   Munzinger Personen, Munzinger IBA 00000014563, besøkt 9. oktober 2017[Hentet fra Wikidata]
5. 1 2   Archivio Storico Ricordi, Archivio Storico Ricordi person-ID 12998, besøkt 3. desember 2020[Hentet fra Wikidata]
6. ↑   Gemeinsame Normdatei, besøkt 31. desember 2014[Hentet fra Wikidata]
7. ↑   Find a Grave, Find a Grave-ID 14590313, www.findagrave.com, besøkt 13. november 2018[Hentet fra Wikidata]
8. ↑   www.praemiumimperiale.org, besøkt 19. mars 2022[Hentet fra Wikidata]
9. ↑   www.goethe.de[Hentet fra Wikidata]
10. ↑   www.kyotoprize.org, besøkt 13. november 2018[Hentet fra Wikidata]
11. ↑   www.evs-musikstiftung.ch[Hentet fra Wikidata]
12. ↑   adt.arcanum.com[Hentet fra Wikidata]
13. ↑  Steinitz 2003, p. 54.
14. ↑  Toop 1999, p. 38.
15. ↑  Steinitz 2003, p. 60
16. ↑  Steinitz 2003, pp. 63-64
17. ↑  Steinitz 2003, p. 75
18. ↑  Jennifer Joy Iverson, Historical Memory and György Ligeti's Sound-Mass Music 1958–1968, Ph.D. thesis (Austin: University of Texas, Butler School of Music, 2009): 92.
19. ↑  Steinitz 2003, p. 144
20. ↑  Steinitz 2003, pp. 271-72
21. ↑  Steinitz 2003, p. 230
22. ↑  Steinitz 2003, p. 244
23. ↑  Wilson, Peter Niklas. "Interkulturelle Fantasien: György Ligetis Klavieretüden Nr 7 und 8", *Melos: Jahrbuch für zeitgenössische Musik* 51 (1992, "Klaviermusik des 20. Jahrhunderts"): 63–84
24. ↑  Chen, Yung-jen. "Analysis and Performance Aspects of György Ligeti's *Études pour piano*: 'Fanfares' and 'Arch-en ciel'", DMA diss, (Columbus: The Ohio State University 2007), 37
25. ↑  Arnowitt, Michael. "Ligeti and His Influences: Music to Wow both the Mind and the Body Arkivert 13. desember 2009 hos Wayback Machine." (Michael Arnowitt homepage, [2009]) (accessed 4 February 2010).
26. ↑  «Arkivert kopi». Arkivert fra originalen 13. desember 2009. Besøkt 3. februar 2010.
27. ↑  Steinitz 2003, p. 292
28. ↑  "On My Piano Concerto," trans. Robert Cogan, *Sonus: A Journal of Investigations into Global Musical Possibilities* 9 no. 1 (Fall 1988), 13.
29. ↑  Steinitz 2003, pp. 315-316
30. ↑  Allan, Kozinn (14. november 2005). «The Prankster as Omnivore». *New York Times*.

Eksterne lenker
---------------

* (de) Offisielt nettsted Rediger på Wikidata

* (en) György Ligeti – kategori av bilder, video eller lyd på Commons Rediger på Wikidata
* (en) György Ligeti på Internet Movie Database Rediger på Wikidata

* (sv) György Ligeti i Svensk Filmdatabas Rediger på Wikidata

* (fr) György Ligeti på Allociné Rediger på Wikidata

* (en) György Ligeti på AllMovie Rediger på Wikidata

* (en) György Ligeti hos Rotten Tomatoes Rediger på Wikidata
* (en) György Ligeti på Apple Music Rediger på Wikidata

* (en) György Ligeti på Discogs Rediger på Wikidata

* (en) György Ligeti på MusicBrainz Rediger på Wikidata

* (en) György Ligeti på Spotify Rediger på Wikidata

* (en) György Ligeti på Songkick Rediger på Wikidata

* (en) György Ligeti på Last.fm Rediger på Wikidata

* (en) György Ligeti på Genius — sangtekster Rediger på Wikidata

* (en) György Ligeti på AllMusic Rediger på Wikidata
* (en) fra Schott Music
* (en) Minneord i The Guardian
* (no) Minneord i Ballade Arkivert 17. juni 2006 hos Wayback Machine.

  


| * v
* d
* r
Wolfprisvinnere innen kunst |
| --- |
| Arkitektur | 
* 1983/4: Erskine
* 1988: Maki / De Carlo
* 1992: Gehry / Utzon / Lasdun
* 1996/7: Otto / van Eyck
* 2001: Vieira
* 2005: Nouvel
* 2010: Chipperfield / Eisenman
* 2013: Souto de Moura
* 2016: Lambert

 |
| Skulptur | 
* 1984/5: Chillida
* 1989 Oldenburg
* 1993 Nauman
* 1998 Turrell
* 2002/3: Bourgeois
* 2006/7: Pistoletto
* 2014: Eliasson
* 2017: Anderson / Weiner
* 2018: McCartney / Fischer

 |
| Maleri | 
* 1981: Chagall / Tàpies
* 1986: Johns
* 1990: Kiefer
* 1994/5: Richter
* 2002/3: Bourgeois
* 2006/7: Pistoletto
* 2006/11: Trockel

 |
| Musikk | 
* 1982: Horowitz / Messiaen / Tal
* 1987 Stern / Penderecki
* 1991: Menuhin / Berio
* 1995/6: Mehta / Ligeti
* 2000: Boulez / Muti
* 2004: Rostropovitsj / Barenboim
* 2008: Kancheli / Abbado
* 2012: Domingo / Rattle
* 2015: Norman / Perahia

 |
| 
* Agronomi
* Fysikk
* Kjemi
* **Kunst**
* Matematikk
* Medisin

 |

| * v
* d
* r
Ernst von Siemens’ musikkpris – hovedpristakere |
| --- |
| 
* Benjamin Britten (1974)
* Olivier Messiaen (1975)
* Mstislav Rostropovitsj (1976)
* Herbert von Karajan (1977)
* Rudolf Serkin (1978)
* Pierre Boulez (1979)
* Dietrich Fischer-Dieskau (1980)
* Elliott Carter (1981)
* Gidon Kremer (1982)
* Witold Lutosławski (1983)
* Yehudi Menuhin (1984)
* Andrés Segovia (1985)
* Karlheinz Stockhausen (1986)
* Leonard Bernstein (1987)
* Peter Schreier (1988)
* Luciano Berio (1989)
* Hans Werner Henze (1990)
* Heinz Holliger (1991)
* H. C. Robbins Landon (1992)
* György Ligeti (1993)
* Claudio Abbado (1994)
* Harrison Birtwistle (1995)
* Maurizio Pollini (1996)
* Helmut Lachenmann (1997)
* György Kurtág (1998)
* Arditti Quartet (1999)
* Mauricio Kagel (2000)
* Reinhold Brinkmann (2001)
* Nikolaus Harnoncourt (2002)
* Wolfgang Rihm (2003)
* Alfred Brendel (2004)
* Henri Dutilleux (2005)
* Daniel Barenboim (2006)
* Brian Ferneyhough (2007)
* Anne-Sophie Mutter (2008)
* Klaus Huber (2009)
* Michael Gielen (2010)
* Aribert Reimann (2011)
* Friedrich Cerha (2012)
* Mariss Jansons (2013)

 |

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Deutsche Biographie **·** Österreichisches Musiklexikon **·** Encyclopædia Universalis **·** Encyclopædia Universalis **·** Nationalencyklopedin **·** BIBSYS **·** Geni **·** WikiTree **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** ULAN **·** NLA **·** NDL **·** NKC **·** ICCU
 |